Novinarka Pamela Bartulović objavila je večeras fotografiju koja zabavlja Facebook. Masovno se, naime, dijeli fotografija gospodina Ive Sanadera snimljenog dok kupuje u Sparu.

Komentari, uglavnom, idu u smjeru kako gospodin Sanader ne spašava Agrokor. Procjenjujemo da su velike šanse da fotografija vrlo brzo postane meme.

Danas osuđen u slučaju Planinska

Inače, bivši premijer danas je, nakon četiri godine suđenja, nepravomoćno osuđen na 4 i pol godine zatvora zbog optužbi da je primio 17 milijuna kuna provizije nakon što je Ministarstvo regionalnog razvoja, na čijem je čelu bio Petar Čobanković, 2009. kupilo zgradu u Planinskoj ulici od tvrtke bivšeg HDZ-ova saborskog zastupnika i vlasnika mesnica Stjepana Fiolića.